**Polgár Város Önkormányzat**

**Képviselő-testületének**

**6/2022. (V. 27.) önkormányzati rendelete**

**az önkormányzat 2021. évi zárszámadásáról**

**Polgár Város Önkormányzata Képviselő-testületének**

**6/2022. (V. 27.) önkormányzati rendelete**

**az önkormányzat 2021. évi zárszámadásáról**

Polgár Város Önkormányzatának Képviselő testülete az Alaptörvény 32. cikk (2) bekezdésében meghatározott eredeti jogalkotási hatáskörében és az Alaptörvény 32. cikk (1) bekezdés f) pontjában meghatározott feladatkörében eljárva, az államháztartásról szóló 2011. évi CXCV. törvény 91. § (1) bekezdésében eljárva, Polgár Város Önkormányzat Képviselő-testületének az önkormányzat és szervei Szervezeti és Működési Szabályzatáról szóló 16/2019. (X.24.) önkormányzati rendelet 5. mellékletében biztosított véleményezési jogkörében eljáró Polgár Város Önkormányzatának Pénzügyi és gazdasági bizottsága, valamint Humán feladatok és ügyrendi bizottsága véleményének kikérésével a 2021. évi zárszámadásról a következőket rendeli el:

**1. §**

A helyi önkormányzata költségvetési szervei

*a)* önállóan működős és gazdálkodó költségvetési szervek

*aa)* önkormányzat

*ab)* Polgári Polgármesteri Hivatal

*ac)* Városgondnokság

*b)* önállóan működő költségvetési szervek a Polgármesteri Hivatalhoz kapcsolódva

*ba)* Napsugár Óvoda és Bölcsőde

*bb)* Polgári Szociális Központ

*c)* önállóan működő költségvetési szervek a Városgondnoksághoz kapcsolódva: Ady Endre Művelődési Központ és Könyvtár

**2. §**

(1) Polgár Város Önkormányzatának Képviselő-testülete a 2021. évi összesített költségvetésének végrehajtását 2.445.532.524 Ft bevételi főösszeggel fogadja el. (A bevételek teljesítésének részletezése az 1. mellékletben található.)

(2) Polgár Város Önkormányzatának Képviselő-testülete a 2021. évi összesített költségvetésének végrehajtását 1.871.421.967 Ft kiadási főösszeggel fogadja el. (A kiadások teljesítésének részletezése az 1. mellékletben található.)

**3. §**

(1) Az önkormányzat önállóan működő és gazdálkodó, valamint az önállóan működő intézményeinek bevételei előirányzatának teljesítését az 1. mellékletben foglaltaknak megfelelően jóváhagyja.

(2) Az önkormányzat bevételeinek főbb adatai teljesítési szinten

*a)* önkormányzatok költségvetési támogatása: 714.592.631 Ft

*b)* közhatalmi bevételek 289.328.405 Ft

*c)* működési célú támogatásértékű bevétel államháztatáson belülről 318.223.045 Ft

*d)* működési célú átvett pénzeszköz államháztartáson kívülről 4.175.042 Ft

*e)* intézményi működési bevételek 207.780.498 Ft

*f)* intézményi felhalmozási bevételek 799.588 Ft

*g)* felhalmozási célú támogatásértékű bevétel államháztartáson belülről 159.560.258 Ft

*h)* felhalmozási célú átvett pénzeszköz államháztartáson belülről: 3.734.407 Ft

*i)* hosszú lejáratú hitelek, kölcsönök felvétele: 20.000.000 Ft

*j)* belföldi értékpapírok, lekötött betétek.0 Ft

*k)* egyéb finanszírozási bevételek:31.238.532 Ft

*l)* maradvány igénybevétele:696.100.118 Ft

**4. §**

(1) Az önkormányzat önállóan működő és gazdálkodó, valamint az önállóan működő intézményei kiemelt kiadási előirányzatának teljesítését az 1. mellékletben foglaltaknak megfelelően jóváhagyja.

(2) Az önkormányzat a 2021. évi teljesített működési, fenntartási kiadásainak összege: 1.629.668.166 Ft.

(3) Az önkormányzat működési kiadásaiból:

*a)* személyi juttatások: 747.646.860 Ft

*b)* munkadókat terhelő járulékok:103.373.308 Ft

*c)* dologi jellegű kiadások:585.690.448 Ft

*d)* ellátottak pénzbeli juttatásai:27.762.540 Ft

*e)* egyéb működési célú kiadások:165.190.010 Ft.

**5. §**

(1) Az önkormányzat teljesített felhalmozási kiadásait 43.438.595 Ft főösszegben, annak feladatonkénti részletezését a 3. mellékletben foglaltak szerint elfogadja.

(2) Az önkormányzat teljesített felújítási kiadásait 86.246.832 Ft főösszegben, valamint annak célonkénti részletezését a 3. mellékletben foglaltak szerint elfogadja.

(3) Az önkormányzat teljesített felhalmozási célú hiteltörlesztés összege 4.000.000 Ft.

(4) Az önkormányzat felhalmozási célú kölcsönnyújtás teljesített összege 0 Ft.

(5) Az önkormányzat felhalmozási célú pénzeszközátadás teljesített összege 79.806.427 Ft.

(6) Az önkormányzat egyéb finanszírozási kiadásainak összege 28.261.947 Ft.

**6. §**

(1) A képviselő-testület az önkormányzat által teljes munkaidőben és részmunkaidőben foglalkoztatottak záró létszámát 153 főben állapítja meg, amelyből 9 fő választott tisztségviselő. A közfoglalkoztatottak éves létszáma 153 fő. A megváltozott munkaképességűek létszáma 5,5 fő.

(2) Az önkormányzat költségvetési szerveinek záró létszámát az 1. melléklet tartalmazza.

**7. §**

Polgár Város Önkormányzatának Képviselő-testülete a 2021. év december 31-i állapot szerinti összesített vagyonát a 17/a mellékletben részletezett mérlegadatok alapján 5.295.708.230 Ft fő összegben állapítja meg.

**8. §**

(1) Az önkormányzat költségvetési bevételi és kiadási egyenlege:+547.110.557 Ft

*a)* ebből működési célú többlet:+187.554.474 Ft

*b)* ebből felhalmozási célú többlet:+386.556.083 Ft.

(2) A felhalmozási hiány finanszírozási módja belső finanszírozás, a maradvány igénybevétele.

**9. §**

Az önállóan működő és gazdálkodó intézmények 2021. évi felülvizsgált költségvetési maradványát a 12. mellékletben foglalt intézményi részletezésnek megfelelően 574.110.557 Ft összegben jóváhagyja.

**10. §**

A működési célú elvonandó maradványt 0 e Ft összegben hagyja jóvá.

**11. §**

Hatályát veszti az önkormányzat 2021. évi költségvetéséről szóló 7/2021(III.4.) önkormányzati rendelet.

**12. §**

Hatályát veszti az önkormányzat 2021. évi költségvetéséről szóló 7/2021. (III.4.) önkormányzati rendelet módosításáról szóló 15/2021. (IX. 17.) önkormányzati rendelet.

**13. §**

A rendelet mellékletei:1. melléklet, 2. melléklet, 3. melléklet, 4. melléklet, 5. melléklet,6. melléklet, 7. melléklet, 8. melléklet, 9. melléklet, 10. melléklet, 11. melléklet, 12. melléklet, 13. melléklet, 14. melléklet, 15. melléklet,16. melléklet, 17. melléklet, 18. melléklet, 19. melléklet.

**14. §**

Ez a rendelet 2022. május 28-án lép hatályba.

Polgár, 2022. május 26.

**Tóth József dr. Sivák Anita**

polgármester jegyző

A rendelet kihirdetése megtörtént:

Polgár, 2022. május 27-én

**dr. Sivák Anita**

jegyző